Kagol niwan,
inpabaras Pilate si Jesus.
Et engamag iriy sosolcharo na bengel a aamag na gwahal a iyas-asbithan,
et inbengel ched Jesus a singen korona.
Biyaroan cha pay na depang a inges toy nainbaro na ari,
et sansa-ki iren imesop cha si-kathon kigwan cha i “Si-kam a Ari na Hodjos,
sapay koma onbaya-bayag i biyag mo!”
Et siyedsedpak cha.
Et imawas si Pilate mowan a kigwan to ired ma Hodjos i “Si-neng jo,
ipabo-day kos Jesus say amtaen jo i nagwariy diyoktalan kon kaybasolan to.”
Et imawas si Jesus a iyanbaro niwa depang tan iyanbengel niwa koronen iyasbithan.
Et kigwan Pilate ired ma too i “Si-neng jo ja too!”
Sema iren aafo na papari tan sema iren kowadja,
idi sini-neng ches Jesus,
kimeljaw iren kigwan cha i “Idansam cha koros!
Idansam cha koros!”
Et kigwan Pilate mowan i “Ala jo et si-kayoy mengidansed koros tep si-kak,
nagwariy diyoktalan kon kaybasolan to.”
Insongbat iren ma Hodjos i “Gwariy dinteg mi,
et kigwan tod ma dinteg i mesepol a metiy iwa too tep kigwan to i si-kathoy Anak Afo Chiyos.”
Idi inki-ngelan Pilate i kigwan cha,
mas timahot pay.
Et simekep mowan chiwa baliy ton kigwan tod Jesus i “Toy edafoan mo aya i?”
Nem nat simongbat si Jesus.
Et kigwan Pilate i “Niyana nat onsongbat ka?
Nat amtam aya i gwariy karebengan kon mengipabolos cha si-kam tan mengipadansed si-kam cha koros?”
Et insongbat Jesus i “Nagwara komiy karebengan mod si-kak no nat in-i-kan Afo Chiyos cha si-kam.
Isonga,
sema toon engiawathak cha si-kam,
mas enbel-at i basol to iy say si-kam.”
Idi inki-ngelan Pilate iwan,
piyan ton pasiyen mengipabolos Jesus.
Nem kimeljaw ira ma Hodjos mowan a kigwan cha i “No ipabolos mo ta too,
maamta i nat kajem token Caesar.
Tep sema toon panbalin toy angel to na ari,
kontraen tos Caesar.”
Idi inki-ngelan Pilate i kigwan cha,
inpabo-day to mowan si Jesus,
et timokkong si Pilate cha tokkongan na naengowis.
Sema tokkongan,
chiwed bo-dayan a epakpahan na bathon engaranan na Gabbatha cha esel na Hodjos.
Seman a akow i akow na pansagana na Hodjos para cha Piyasta na Inda-bas na Anghil cha Hodjos.
Chanchaniy alas dosi,
et kigwan Pilate ired ma Hodjos i “Si-neng jo,
ajay i ari yo.”
Et kimeljaw ira ma Hodjos a kigwan cha i “Bonom!
Bonom!
Idansam cha koros!”
Et inbagen Pilate i “Piyan jon ipadansak i ari yod koros?”
Et insongbat iren ma aafo na papari i “Nagwariy echom a ari wi.
Si Caesar bengat i ari wi.”
Et sema iren sosolcharo,
Indansa Res Jesus Chiwa Koros
ida res Jesus